
ANG MATUOD NGA RELIHIYON 


Ang una nga kinahanglan mahibaloan sa matag usa aron masabtan ang bahin sa Islam mao 
ang unsa ang kahulugan sa pulong nga Islam. Ang relihiyong Islam wala kini gikuha sa 
ngalan sa tawo nga dili sama sa Kristiyanismo nga gikuha gikan sa ngalan ni Hesu Kristo: 
Buddhismo sa ngalan ni Buddha: Confucianismo sa ngalan ni Confucius ug Marxismo sa 
ngalan ni Karl Marx. Ni gikuha gikan sa ngalan sa tribu sama sa Hudaismo gikuha gikan sa 
tribo sa Juda, ug ang Hinduismo gikan sa tribo sa mga Hindus. 


Ang Islam mao ang matuod nga relihiyon sa Diyos (Allah) mao ang ngalan niini 


mirepresentar sa pinakatudlo nga gisugo sa Diyos (Allah)... ang hingpit nga pagtugyan sa 
kabubot-on sa Diyos (Allah). Ang Arabikong pulong nga "Islam" nagpasabot sa pagtugyan o 
pagpaubos sa kabubut-on sa usa ka Tinuod nga Dios nga angay simbahon- Allah. Ug kon 
kinsa man ang motuman niini gitawag siya nga "Muslim". Ang pulong nga Islam 
nagpasabot usab og kalinaw nga mao ang mahimong resulta sa hingpit nga pagtugyan ug 
pagsunod sa kabubut-on sa Allah. Busa, dili kini bag-ong relihiyon nga gidala ni Propeta 
Muhammad (saw) sa Arabia sa ikapito nga siglo, kundili kini ang matuod ug insakto nga 
relihiyon sa Allah nga lya gipaila. 


Ang Islam mao ang relihiyon nga gihatag kang Adan, ang una nga tawo ug unang Propeta 
sa Allah. Mao pod kini ang relihiyon nga gihatag sa tanan nga mga Propeta nga gipadala sa 
Allah alang sa katawhan. Ang ngalan sa relihiyon sa Diyos, ang Islam, dili kini usa ka hinimo 
sa katapusang mga henerasyon sa tawo. Kini ang gipili mismo sa Allah ug tin-aw nga lyang 
gihisgot sa iyang katapusang pagpadayag sa tawo. Sa katapusan nga Balaan nga Pinadayag- 
Ang Auran, giingon sa Allah ang mosunud: 


"Karon nga adlaw gihatag Nako nga hingpit ang imong relihiyon alang kaninyo, gihimo 
Nakong kompleto ang Akong tabang kaninyo, ug gipili Nako ang Islam isip inyong 
relihiyon." (Surah Al-Maa idah 5:3) 


"Kinsa man ang magtinguha ug laing relihiyon nga dili ang Islam (pagtugyan kang Allah), 
dili gayod kini pagadawaton kaniya." (Surah Aal Imraan 3:85) 


"si Abraham dili usa ka Hudyo o usa ka Kristiyano, apan usa ka matarong nga Muslim." 


(Surah Aal"Imraan 3:68) 


Walay makit-an sa bisan asang bersikulo sa Bibliya nga ang Allah miingon nga ang 
Judaismo mao ang relihiyon ni Moises o sa ilang mga kaliwatan ni giingon sa Bibliya nga 
ang Kristiyanismo mao ang relihiyon sa mga sumusunod ni Kristo. Sa tinuod lang wala siya 
nganli nga Kristo, ni dili Hesus. Ang ngalang Kristo gikuha gikan sa Greek nga pulong nga 
"Cristos" nga nagpasabot nga pinahiran ("Annointed"). Mao nga kristo ang hubad sa 
Griyego nga gibase sa Hebreohanong "Mesias". Ang ngalan nga "Hesus" sa pikas nga bahin 
usa ka Latin nga pulong sa Hebreong ngalan nga Esau. 


Aron sayon kini masabtan, magpadayon kami sa paggamit sa ngalan nga Hesus isip ngalan 
ni Esau. Bahin sa iyang relihiyon, kini ang ginasangyaw niya sa iyang mga tagasunod. 


Sama sa mga nauna nga mga Propeta, giawhag niya ang mga tawo nga itugyan ang ilang 
kaugalingon sa kabubut-on sa Allah (pasabot ang Islam), ug gipasidan-an niya sila nga 
magpalayo sa mga mini nga mga diyos nga ginama lamang sa tawo. 


Sumala sa Bag-ong Tugon, gitudluan ni Hesus ang iyang mga tagasunod nga mag-ampo 
sama niini: 


"Tumanon ang imong kabubut-on dinhi sa yuta maingon sa langit" 


ANG MENSAHE SA ISLAM 


Tungod kay ang kompleto nga pagtugyan sa kabubut-on sa usa ka tawo ngadto sa Allah 
nagahulagyaw sa pinaka hinungdan sa pagsimba. Ang pinaka sentro nga mensahe sa Islam 
mao ang pagsimba lamang kang Allah ug pagsalikway sa pagsimba sa tawo, lugar o butang. 


Tungod kay ang tanan, gawas sa Allah, lyang mga binuhat. Ato maingon nga ang Islam 
hingpit nga nagbadlong sa pagsimba sa bisan unsang binuhat ug nagadasig nga mosimba 
lamang sa Magbubuhat. 


Siya ra ang angayan nga simbahon sa tawo ug Siya ra ang adunay pagbuot nga hatagan og 
pagtugot ang katumanan sa tanan nga mga pag-ampo. Kon ang tawo nagasimba sa kahoy 
ug natuman ang iyang mga pag-ampo, dili ang kahoy ang naghatag og katumanan sa iyang 
mga pag-ampo kundili ang Diyos ang naghatag og pagtugot sa mga butang nga mahitabo. 
Mahimong masulti sa kinsa man nga "Kini tinsaw ug mao ang tinuud"., apan ang mga 
nagsimba sa kahoy mahimong dili mao kini ang ilang pagtuo. 


ingon ana usab ang mga pag-ampo nga gitumong kang Jesus, Buddha, Krishna, St. Jude, St. 
Christopher o bisan si Muhammad, wala nila kini tubaga, apan gipahitabo kini sa Allah. 


Wala gisulti ni Hesus sa iyang mga sumosunod nga simbahon siya, apan gimandoan niya 
sila nga si Allah ra ang ilang simbahon. 


Ang Balaang Auran nag-ingon: 


"Ug tan-awal ang Allah nag-ingon: "O Hesus nga anak ni Marial Giingon ba nimo sa tawo, 
"simbaha ako, ug ang akong inahan ingon mga diyos gawas kang Allah7" siya motubag: 
"Daygon kail Wala ko misulti sa mga butang nga ako walay katungad niini nga isulti." 


(Surah Al-Maa idah 5:116) 


Wala magsimba si Hesus sa iyang kaugalingon ag sa dihang siya naghalad og pagsimba, 
apan siya nagsimba kang Allah. Ang pangunang pasikaran niini anaa sa pasiuna nga 
kapitulo sa Balaang Aur an. Ang Al-Faatihah (1: 5) 


"TIkaw lamang ang among pagasimbahon ug Ikaw lamang ang among pangayoan og 
tabang". 


Sa laing bain sa punoan nga pagpadayag - ang Balaan nga Aur an, giingon ni Allah: 
"Ug ang imong Ginoo nag-ingon: Pag-ampo mo ngari kanako ug pamation ko ikaw." 
(Surah Mumin 40:60) 


Importante nga hatagan og pagtagad ang punoan nga mensahe sa Islam nga ang Allah ug 
ang Iyang mga binuhat klaro nga dili magkapareha. Ang Allah dili mahimo nga iyang 
gilalang o mahimong bahin niini. Ang iyang mga gilalang dili mahimong Diyos o mahimong 
bahin Kaniya. 


Kini tinsaw kaayo, apan ang pagsimba sa tawo sa binuhat imbis nga ang Magbubuhat 
gumikan kini sa pagkawalay alamag sa ingon nga pagpasabot. Ang pagtuo nga ang diwa sa 
Allah naglungtad bisan asa, o ang Ilyang pagka-Diyos anaa o nagpabilin bisan asa sa lyang 
mga binuhat, kini nagahatag og higayon nga simbahon ang Allah pinaagi sa iyang mga 
binuhat. Apan ang mensahe sa Islam nga gidala sa mga propeta sa Allah mao ang pagsimba 
sa Allah ra ug likayan ang pagsimba sa iyang mga binuhat direkta man o dili. 


Sa Balaang Aur an, ang Allah nag-ingon: 


"Sapagkamatood, Kami nagpadala og Sugo sa matag nasod aron isangyaw ang Pagsimba 
lamang kang Allah ug Pagsalikway sa pagsimba sa mga Dios-diosan". 


(Surah Al-Nahl 16:36) 


Kon pangutan-on ang nagasimba sa rebulto kon ngano siya nagyukbo sa binuhat lamang sa 
tawo, ang kasagarang tubag nga wala gayud siya misimba sa imahen nga bato, apan kang 


Allah siya misimba nga nagsimbolo kanila. Sila moingon nga kining mga bato nga rebulto 
simbolo lamang sa diwa sa Allah ug dili kini nagapasabot nga sila diyosi 


Kinsa man ang modawat sa pagtuo nga ang kabalaan sa Allah minglungtad sa bisan unsa 
nga iyang gibuhat mapugos gayod sa pagdawat sa rason sa pagsimba sa diyos-diyosan. 
Apan kinsa man ang nakasabot sa halangdon nga mensahe sa Islam ug ang pasaboet niini dili 
gayod modawat sa pagsimba sa diyos-diyosan bisan pag giunsa kini pag pangatarungan. 


Ang pag-angkon sa uban nga pagkadios sa ilang mga kaugalingon sukad pa kaniadtong 
unang panahon, kanunay nga gibase sa sayop nga pagtuo nga ang Allah nagpuyo sa lawas 
tawo. Ilang ginapamugos sumala sa ilang tinudhan, na bisan ang Allah nagapuyo sa tanang 
butang, mas labaw gayod Siya ng nagpuyo sa ilang mga lawas. Busa, sama sa ilang giingon 
nga kinahanglan daw nato itugyan ang atong mga kaugalingon sa ilaha, ug ato sila 
simbahon kay sila mga diyos nga nagpakatawo o ang diyos nagalungtad sa ilang 
pagkatawo. Ingon usab, ang ilang pagpaila sa pagkadiyos sa uban pagkahuman nga sila 
namatay ssila nakakita og abundang sibsibanan taliwala sa mga midawat sa sayop nga 
pagtuo nga ang Allah nagpuyo sa lawas sa tawo. Kinsa man ang nakasabot sa 
hinungdanong mensahe sa Islam ug ang kahulugan niini, dili gayod mouyon nga mosimba 
sa tawo sa bisan unsang kahimtang. Labing pagkatin-aw nga ang kahulugan sa Relihiyon sa 
Diyos mao gayod ang pagsimba sa nag-inusarang Magbubuhat ug pagsalikway sa pagsimba 
sa bisan unsang matang sa binuhat. Mao ni ang kahulugan sa Relihiyong Islam. 


LA ILAHA ILALLAH 
(Walay angay nga simbahon gawas kang Allah) 


Ang kanunay nga paglitok niini nagapasulod dayon sa tawo ngadto sa Relihiyong Islam ug 
ang pagtuo niini makasigurado sa tawo nga siya makasulod sa Paraiso. Mao nga ang 
kataposang Propeta sa Islam nag-ingon, "Kinsa man ang magsulti og: "Wala"y angay nga 
simbahon gawas kang Allah ug namatay nga naghawid sa kana nga pagtuo pasudlon gayod 
sa paraiso." (gisaysay ni Abu Darr ug gitipon ni Imam AlI Bukhaaree ug Imam Mulim). 


Naglakip kini sa pagtugyan kang Allah isip usa ka Diyos, pagsunod kaniya pinaagi sa 
pagtuman sa Iyang mga kasugoan, ug pagsalikway sa pagsimba sa mga diyos-diyosan. 


ANG MENSAHE SA BAKAK NGA RELIHIYON 


Daghang mga sekta, kulto, relihiyon, pilosopiya ug kalihokan sa kalibutan ang nag-angkon 
sa sakto nga dalan padulong ngadto kang Allah. Unsaon pagkahibalo kon kinsa sa ilaha 
ang sakto ug mahimo ba nga silang tanan saktog Ang paagi aron mahibal-an ang tubag 
mao ang paghatag og pagtin-aw sa mga mabaw nga kalainan tali sa tudlo sa mga sayop nga 
pagtuo, ug ang pagkahibalo sa kon unsa ang ilang gisimba nga ilang gitudlo, sakto man kini 


o dili. Ang mga sayop nga relihiyon adunay usa ka basihan lamang sa ilang pag-ila kang 
Allah. Ginatudlo nila nga ang tanan nga mga tawo mga dios o adunay pipila ka mga tawo 
nga nahimong Diyos o ang Allah usa lamang huna-huna sa tawo. 


Mao nang maingon nato nga ang punto nga mensahe sa mga bakak nga mga Relihiyon 
mao ang pagsimba kang Allah pamaagi sa pagsimba sa Iyang mga binuhat. 


Ang mga bakak nga mga relihiyon nagatudlo sa tawo nga mosimba sa binuhat lamang ug 
ginatawag nila kini nga Diyos o kabahin sa Diyos. Usa ka pananglitan niini, si Hesus 
nagtudlo sa iyang mga sakop nga mosimba lamang kang Allah apan ang gibuhat sa mga 
tawo karon, ila na noon gisimba si Hesus ug sila naga-ingon nga si Hesus mao ang Allah. 


Si Budha nakahimo og daghang pagbag-o bahin sa giya sa tawo sa relihiyon sa India. 
Wala niya angkona nga siya Diyos ni wala siya nagsulti sa iyang mga tagasunod nga siya 
simbahon. Apan sa karong mga adlawa, kadaghanan sa mga budhista sa sulod ug gawas sa 
India, gina-ila siya nga diyos ug ginasimba ang iyang rebulto nga ilang gihulma isip iyang 
panagway. 


Sa paggamit niining sukdanan aron maila ang hilisgutan sa pagsimba, maklaro ang bakak 
nga relihiyon ug tin-aw kon asa kini nag-gikan: 


Sama sa gipadayag sa Balaang Aur an: 


"Ang inyong mga ginasimba usa ka mga ngalan lamang nga ginama ninyo ug inyong mga 
apuhan nga walay pagtugot nga padayag gikan kang Allah. Ang pagtugot sa pagsimba 
kang Allah lamang. Siya nagasugo kaninyo nga simbahon Siya, mao ni ang tul-id nga 
Relihiyon, apan kadaghanan sa mga tawo wala nakasabot." 


(Surah Yoosuf 12:40) 


Mahimong ipangatarungan nga ang tanan nga mga relihiyon nagatudlo og maayo, busa 
ngano man nga kinahanglan nga mopili pa kon asa kanila ang angay sundon27 Ang tubag 
niini mao ang bakak nga relihiyon nagatudlo og labing dako nga sala, mao ang pagsimba sa 
binuhat lamang. Ang pagsimba sa binuhat mao ang kinadak-an nga sala nga mabuhat sa 
usa ka tawo tungod kay kini sukwahi sa tumong sa iyang paglalang. Ang tawo gilalang aron 
pagasimbahon lamang ang Allah ug tin-aw nga giingon sa Allah sa Balaan nga Aur an: 


"Gilalang ko lang ang mga Jinn (engkanto) ug tawo aron sila mosimba kanako" 


(Surah Zaareeyaat 51:56) 


Busa, ang pagsimba sa gilalang nga nagtuklod sa pagsimba sa mga diyos-diyosan mao ang 
sala nga dili gayod mapasaylo. Kinsa man ang namatay sa niini nga kahimtang sa pagsimba 
gisirad-an sa iyaha ang iyang kaluwasan sa pikas kinabuhi. Kini dili himo-himo lamang 
kundili mao ni ang gipadayag sa Allah sa Iyang kinalasang kasulatan: 


"Sapagkamatood, dili pasayloon sa Allah ang mga nagsimba og laing diyos gawas Kaniya, 
apan Iyang pasayloon ang ubang mga sala gawas niini kon Iyang gustuhon" 


(Surah An-nisaa 4:48, 116) 


ISLAM: 
ISIP KINATIBUK- ANG MENSAHE 


Tungod kay labihan kaayo ka dilikado ang padulnganan sa mga bakak nga Relihiyon, 
kinahanglan mahibal-an gayod ug masabtan ang relihiyon sa Allah nga uyon sa tanang 
matang sa tawo, lugar o panahon. Wala kini nakabase sa bisan unsang klase nga kondisyon 
sama sa bunyag, pagsalig sa usa ka tawo isip manluluwas ug uban pa aron ang magtotoo 
makasulod sa paraiso. Sa kinaunuran nga mensahe sa Islam ug sa pasabot niini, (ang 
pagtugyan sa kabubot-on sa Diyos) nagsalig ang gamot sa kinatibuk-an sa Islam. Sa dihang 
masabtan sa tawo nga ang Allah bugtong Diyos ug nagalahi sa lyang mga binuhat lakip ang 
pagtugyan niya sa iyang kaugalingon kang Allah, nahimo siyang Muslim sa lawas ug kalag 
ug usa siya sa napili nga mosulod sa paraiso. 


Mao nga bisan kinsa man sa bisan unsang oras, bisan sa labing tago nga bahin sa kalibotan 
pwede mahimo" usa ka Muslim, usa ka sumusunod sa relihiyon sa Diyos, Islam, pinaagi 
lamang sa pagsalikway sa pagsimba sa mga binuhat ug itugyan ang kaugalingon sa Allah 
lamang. Bisan pa ani, kinahanglan hinumdumon nga ang pag-ila ug pagtugyan sa Allah 
nanginahanglan sa bisan kinsa nga mopili sa husto ug sayop ug kini nga pagpili adunay 
kauban nga responsibilidad. Responsabli ang tawo sa iyang gipili, busa, kinahanglan niya 
buhaton ang tanan nga mahimo niya nga makahimo og maayo ug likayan ang pagbuhat og 
daotan. Ang punoan sa pagbuhat og maayo mao ang pagsimba sa Allah .Ug ang punoan sa 
pagbuhat sa daotan mao ang pagsimba sa iyang binuhat ingon usa ka kauban o puli Kaniya. 
Sa pagkamatood, nahisgot sa Kataposan nga Pinadayag: 


"Sapagkamatood, kadtong (nag-ingon) nga nagatoo (sa Balaan nga Auran), ug kadtong 
mga Hudio, ug mga Kristiyano ug mga Sabiano, kinsa man sa ilaha ang adunay sakto nga 
pagtuo kang Allah ug sa Kataposan nga Adlaw, ug nagabuhat sa matarong, makadawat 
gayod og ganti gikan sa ilang Ginoo. Sa ilaha walay pagkahadlok ni dili sila maguol." 


(Surah Al-Bagarah 2:62) 


"Kon sila (Mga Hudyo ug mga Kristiyano) nagsunod sa Torah (Balaod), sa Injeel 
(Ebanghelyo), ug sa tanan nga mga pagpadayag nga gipadala kanila gikan sa ilang Ginoo, 
nakakuha unta sila og kahimut-an gikan sa langit ug sa yuta. Adunay grupo gikan kanila 
nga anaa sa sakto nga dalan, apan ang kadaghanan kanila nagasunod sa sayop nga 
dalan.". (Surah Al- Maa"idah 5:69) 


ANG PAG-ILA KANG ALLAH 


Mao ni ang pangutana bahin niini: "Unsaon man paglaom nga ang tanan nga mga tawo 
motuo kang Allah kon ang kada usa kanila adunay lain-laing kasinatian, katilingban ug 
kultura2". Aron ang tawo mahimong responsabli sa pagsimba sa Allah, kinahanglan lang 
nga sila anaay dalan sa kahibalo bahin Kaniya. Ang Katapusan nga Pinadayag nagtudlo nga 
ang katawhan adunay kahibalo bahin sa Allah nga nakulit sa ilang kalag, usa ka bahin sa 
ilang kinaiyahan isip nga mga binuhat. 


Sa Surah AI-A raaf (7: 172, 173). Ang Allah mihatag og katin-awan sa dihang gimugna Niya 
si Adan, lya gihatagan og kinabuhi ang tanan nga mga kaliwatan ni Adan ug nagtakda og 
usa ka pakigsaad gikan kanila nga nag-ingon: "Dili ba Ako ang inyong Ginoo7" Ug sila 
mitubag: "Oo, kami niini magsaksi". Ug pagkahuman gipasabot sa Allah ang hinungdan kon 
ngano nga gitugotan niya ang tanan nga mga tawo nga magsaksi nga siya mao ang ilang 
magbubuhat ug ang usa ra nga tinuod nga Dios nga takus simbahon. Siya miingon: "Kana 
kon kamo (katawhan), mosulti sa dihang moabot na ang adlaw sa paghukomi: "Sa tinuod, 
wala kami nakahibalo sa tanan niinii Kana nagpasabut nga wala mi nakahibalo nga ikaw 
ang among Dios. Walay nagsulti sa amo nga Ikaw ra ang dapat namong simbahon. 
Nagpadayon ang Allah sa pagpatin-aw, "Kana kon magsulti kamo : "Sa tinuod, ang among 
mga katigulangan mao ang nagsimba7g laing diyos ug kami mga anak lamang nila: silotan 
ba kami sa ilang mga gibuhat nga kasayupanan2 


Mao nga ang matag bata nga natawo adunay tinuod nga pagtuo sa Allah ug adunay 
kinaiyanhon nga pagtuo nga Siya lang ang simbahon. Gitawag kini nga "Fitrah" sa Arabik. 


Kon ang bata pasag-adaan nga mag-inusara, mosimba lamang siya sa Allah sa iyang 
kaugalingon nga pagbuot, apan ang tanan nga mga bata apektado sa mga butang sa ilang 
palibot, makita man nila kini o dili. Si Propeta Muhammad (maanaa kaniya ang kalinaw ug 
grasya) nag-ingon nga ang Allah misulti: 


"Akorg gimugna ang Akong mga ulipon nga naa sa sakto nga pagtuo apan sila gisalaag 
sa mga yawa". 


Si Propeta Muhammad (maanaa kaniya ang kalinaw ug grasya) nag-ingon usab: "Ang 
tanan nga mga bata gipanganak sa estado nga" Fitrah "apan ang ilang mga ginikanan 
ang naghimo kanilag hudyo, Kristiyano o Zorastriano. Sama sa usa ka hayop nga 
nanganak og normal nga anak, nakakita naba kamo og natawo nga nagkatibulaagz2". 
(gisaysay ni Imam Bukhaaree ug Imam Muslim). 


Ingon usab sa usa ka bata nga nagpasakup sa balaod nga gibutang sa Allah sa kinaiyahan, 
natural nga nagpasakop ang iyang kalag tungod kay si Allah mao ang iyang Ginoo ug 
Magbubuhat. Apan gihimo siya sa iyang ginikanan nga sundon ang ilang mga pamaagi ug 
ang bata wala"y kusog sa mga una nga yugto sa iyang kinabuhi aron makasukol o 
makasupak sa gusto sa iyang ginikanan. Ang relihiyon nga gisunod sa bata sa kana nga 
panahon usa ra ka tradisyon nga napanunod ug gidala ug wala siya gihatagan sa Allah og 
bisan unsang responsibilidad o silot bahin sa kini nga relihiyon. 


Sa tibuuk nga kinabuhi sa usa ka tawo gikan sa iyang pagkabatan-on hangtod sa 
panahon sa iyang pagkamatay, adunay mga timailhan o mga timaan nga gihatag kaniya 
hangtod nga maklaro nga adunay usa lamang nga matuod nga Diyos (Allah). Kon ang tawo 
matinuoron sa iyang kaugalingon, gisalikway ang dili tinuod nga mga diyos ug gipangita 
ang Allah, ang dalan mahimong sayon alang kaniya. Apan kon nagpadayon siya sa 
pagsalikway sa mga timailhan gikan sa Diyos ug nagpadayon sa pagsimba sa binuhat, 
maglisod gayod siya nga wagtangon ang bakak nga pagtuo. Pananglitan, sa habagatan- 
sidlakang kabukiran sa Amazon sa Brazil, habagatang Amerika, usa ka tribo ang nagtukod 
og usa ka bag-ong templo sa ilang halangdon nga Rebulto nga si Skwatch, nga ilang 
gituohan nga nagrepresentar sa makagagahom nga Diyos sa tanan nga binuhat. 
Pagkasunod adlaw usa ka batan-ong lalaki ang misulod sa templo aron sa paghatag og 
ampo alang sa ilang diyos, ug samtang siya naghapa, usa ka baho ug nagkagidlay nga iro 
ang misulod sa templo. Sa paghangad sa ulitawo gikan sa iyang paghapa nakita niya ang iro 
nga nangihi sa rebulto. Sa lyang kasuko, giabog sa ulitawo ang iro pagawas sa templo. 
Apan sa paghupay sa iyang kasuko, gihunahuna niya nga ang idolo dili angayan nga 
mahimong ginoo sa kalibotan. Ang Dios angay lamang nga naa sa laing lugar. Siya karon 
aduna nay kapilian nga molihok uyon sa iyang kinaadman ug pangitaon na niya ang Allah, 
o kaha mahimong usa ka bakakon sa iyang kaugalingon ug magpabilin sa sayop nga mga 
tinuohan sa iyang tribo. Bisan kini katingad-an, kini usa ka ilhanan gikan sa Allah alang sa 
batan-ong lalaki. Aduna kini sulod nga balaang pahibalo nga usa ka bakak ang iyang 
ginasimba. 


Sama sa nahisgot, ang mga Propeta gipadala sa tanan nga mga nasod ug tribo aron sa 
pagpanghimatuod sa natural nga handum sa tawo nga simbahon Siya. Aron usab 
mapadayon ang mga balaan nga panudlo sa adlaw-adlaw nga ilhanan nga ginapakita sa 
Allah. Bisan ang mga todlo sa mga Propeta kanunay ginadaot. Ang pila ka bahin niini 
nagpabilin nga nagpakita sa sakto gikan sa sayop. Pananglitan, ang napulo nga mga sugo sa 
Torah nga gipamatud-an sa Ebanghelyo. Ingon usab ang nahimugsong mga balaod sa 
daghang katilingbanan batok sa krimen, pagpangawat ug panapaw. 


Tungod niini, ang matag kalag adunay katungdanan sa iyang pagtuo kang Allah ug sa 
iyang pagdawat sa relihiyong Islam: hingpit nga pagtugyan sa kabubut-on sa Allah. 


Mag-ampo kita sa Allah, ang labing Makahitas-on, nga ipadayon kita sa husto nga 
dalan nga anaa ang Iyang giya. Ug ihatag kanato ang lyang mga Grasya, Siya ang tinuod nga 
labing maluluy-on. Tanan nga pagdayeg ug pasalamat maanaarra sa Allah, ang Ginoo sa 
tibuok kalibotan. Hinaot nga ang kalinaw ug mga Panalangin maanaa kang Propeta 
Muhammad, sa iyang pamilya, sa iyang mga kauban ug sa tanan nga mga tawo nga 
nagasunod kanila sa maayong dalan. 

